
	Програма за развитие на селските райони 2007-2013. Европейски земеделски фонд за

развитие на селските райони – Европа инвестира в селските райони

Описание на мярката:

МЯРКА 321: Основни услуги за населението и икономиката в селските райони
1.Член, касаещ мярката: Чл. 52 (b)(i) и чл. 56 от Регламент на Съвета ( ЕС ) №1698/2005 г.,Т. 5.3.3.2.1 от Приложение II на Регламент на Комисията (EC) N° 1974/2006.
2.Описание на целите
( Да се подобри достъпът на населението до културни, спортни и свързани със свободното време услуги;

( Да се подобри достъпът на населението до социални услуги и по специално този на децата и уязвимите групи от населението;

( Да се подобри достъпът до услуги, свързани с информационните и комукационни технологии.
Инвестициите за развитие на социалните услуги, за подобряване и разнообразяване на възможностите за достъп до култура, отдих и спорт ще повишат качеството на живот на хората живеещи и работещи на територията на община Карнобат и ще допринесат за намаляване на миграцията. Увеличаването на тези възможности ще допринесе за задържането на  младите хора и тези в активна възраст, както и за социалната и културна интеграция на уязвимите групи.

3.Обхват на мярката:

1. Географски обхват на мярката - цялата територия на действие на СМР.

· 2. Обхват на инвестициите - мярката предоставя подкрепа за инвестиции, целящи подобряване на основни услуги за населението и икономиката. Подкрепата е за създаване на основни услуги, отнасящи се до едно селище или група от населени места и свързаното с това обезпечаване/рехабилитация на местна малкомащабна инфраструктура 
4.Допустими кандидати:
( Община Карнобат (с изключение на дейности по т. 4 буква „а” от раздел „Допустими дейности”);

( Юридически лица с нестопанска цел регистрирани по ЗЮЛНЦ на територията на Общината, за дейности по т. 2, 3, 4 и 5 от допустимите дейности. Основният предмет на дейност на ЮЛНЦ трябва да е свързан с дейността/услугата, за която те кандидатстват.



( Читалища, регистрирани по Закона за народните читалища, за дейности по т.1-5 от раздел „Допустими дейности”).
5.Допустими дейности:

1. Подобряване на енергийната ефективност на общински или други обществени сгради, използвани за предоставяне на обществени услуги;
2. Изграждане на нови или подобряване на съществуващи центрове за културни услуги; културни центрове, театри, библиотеки, включително и мобилни;

3. Изграждане или подобряване на центрове за отдих, свободно време и спорт, включително спортни младежки центрове;

4. Изграждане или подобряване на центрове за социални услуги: 

а). грижи за деца (детски ясли и градини);

б). грижи за възрастни хора с увреждания (дневни центрове), включително специализиран транспорт;

5. Изграждане или подобряване на центрове, предоставящи услуги, базирани на използването на информационни и комукационни технологии, включително мобилни центрове (здравни съвети, за подпомагане на бизнеса, общински услуги и други).

Подпомагат се проекти, които отговарят на общинския план за развитие на община Карнобат, удостоверено с решение на общинския съвет. 

Проекти за подобряване на енергийната ефективност се подпомагат само при условие, че дейности отговарят на общинската програма за енергийната ефективност, удостоверено с решение на общинския съвет.

Проекти за изграждане или подобряване на центрове, предоставящи услуги, базирани на използването на информационни и комукационни технологии се подпомагат само при наличие на доказана възможност за  достъп до широколентов интернет или план за осигуряване на такъв.

По тази мярка няма да се финансират дейности за:

( Инфраструктура за широколентов достъп до интернет;

( Инвестиции в държавни сгради за обучение и здравеопазване;

       ( Инвестиции за голф, скално катерене, лов и риболов 
6.Допустими разходи 
              1. Изграждане и/или реконструкция или ремонт на сгради и/или помещения и/или друга недвижима собственост:



а. разходи свързани с прякото изпълнение на строително-ремонтни и строително-монтажни дейности;



б. непредвидени разходи в размер до 5% от стойността на разходи по буква “а”.



2. Закупуване на нови машини, съоръжения, обзавеждане и оборудване, включително и компютърен софтуер и специализирана техника, до пазарната им стойност;



3. Закупуване на книги, аудио и видео материали до пазарната им стойност, ако са част от инвестиция за предоставяне на нова услуга;



4. Разходи за закупуване на превозни средства до пазарната им стойност, за осигуряване на предвидените по мярката услуги;


5. Общи разходи, свързани с консултации, разходи за архитекти и инженери включващи разходите за предпроектни проучвания, подготовка на идеен и/или работен/технически проект, по смисъла на Наредба № 4 от 21.05.2001 г. за обхвата и съдържанието на инвестиционните проекти, разходи за изготвяне на доклад за оценка на съответствието на инвестиционния проект със съществените изисквания към строежите, строителен надзор, такси, анализ на икономическите и социални ползи, необходими за подготовката, изпълнението и отчитането на дейностите по проекта. Консултациите включват изготвяне на оценка на въздействието върху околната среда (ОВОС) екологична оценка, хонорари за правни услуги, окомплектоване на пакета от документи за кандидатстване, както и консултантски услуги, свързани с изпълнението и отчитане на дейностите по проекта до изплащане на помощта. 
Общите разходи  по т.5 не превишават 12 % от стойността на разходите по т. 1, буква "а", т. 2, 3 и 4, като разходите само за консултации  не могат да надхвърлят 3 % от разходите по т. 1, буква "а"и т. 2, 3 и 4.

7.Недопустими разходи

 ( Всички разходи, посочени като недопустими в т. 5.0.

( Разходи за наем на земя и сгради;
( Оперативни разходи, включително за поддръжка (текущ ремонт), наем и застраховка;

( Обезщетения за отчуждаване на имоти, както и обезщетения по чл. 209 и 210 ЗУТ;

( Общи разходи, направени по-рано от една година от датата на кандидатстване;

( Доставка или услуга или част от доставка/услуга, за които кандидатът не е изпълнил условията и реда на чл. 23, ал. 4 и 5 от Наредба №25/29.07.2008г., или не е спазен ЗОП/НВМОП.

( Закупуване на нови машини, съоръжения, оборудване, обзавеждане и превозни средства чрез финансов лизинг, когато не са спазени условията на чл. 23, ал. 2 от Наредба №25 от 2008г.

( Финансова помощ не се предоставя на кандидати/ползватели на помощта, за които бъде установена функционална несамостоятелност и/или изкуствено създаване на условия, необходими за получаване на помощта, с цел осъществяване на предимство в противоречие с целите на мярката. В случаите на кандидати общини не се прилага изискването по отношение на функционалната несамостоятелност.

В случаите на предоставяне на финансова помощ за инвестиции по т.1 от допустимите дейности не се прилага изискването по отношение на функционалната несамостоятелност.

( Финансова помощ не се предоставя при условие, че за същата инвестиция кандидатът е получил публична финансова помощ от националния бюджет и/или от бюджета на ЕС.

( В случаите на проекти, включващи строително-монтажни работи, не се предоставя финансова помощ за дейности, извършени преди посещението на място по чл. 28, ал. 2, с изключение на разходите по чл. 23, ал. 1, т. 5 (Наредба №25/29.07.2008г.).

( разходи за изработване на информационни табели или билбордове над 15 000 лв.;

( разходи за инвестиции, за които са установени, че са кандидатствали или помощта е получена от ЮЛ с нестопанска цел, регистрирани по ЗЮЛНЦ, които не са независими предприятия по смисъла на чл. 4, ал. 2 ЗМСП и за които се установи, че са учредени или преобразувани с цел осъществяване на предимство в противоречие с целите на мяркат.


    ( Кандидатите следва да се съобразяват с всички ограничения. 

8.Размер на финансовата помощ:

Размерът на финансовата помощ по тази мярка е:

· 100% от общите допустими разходи за проект на общината;

· 100% от общите допустими разходи за проекти на юридически лица с нестопанска цел и читалища за негенериращи приходи проекти в обществен интерес;

· 70% от общите допустими разходи за други проекти на юридически лица с нестопанска цел и читалища. 

9.Финансови параметри на проектите:
( Максималният размер на инвестицията за един проект по тази мярка е левовата равностойност на 50 000 евро;

· Минималният размер на инвестицията за един проект по тази мярка е левовата равностойност на 5 000 евро;

· Паричният ресурс по мярката е левовата равностойност на 200 000 евро.

10.Критерии за избор на проект

Проектните предложения следва да отговарят на критериите за допустимост.
Юридическите лица с нестопанска цел да са регистрирани в община Карнобат, а основният им предмет на дейност да е свързан с дейността/услугата която предлагат;
Дейностите трябва да отговарят на приоритетите на Плана за развитие на община Карнобат за периода 2007-2013г.; 

Заявленията за подпомагане следва да са в съответствие с действащото българско законодателство в областта на инвестиционното проектиране и разпоредбите на Закона за устройство на територията. 
Ще се дава приоритет на: проекти, които се изпълняват в по-малките населени места; проекти, представени от кандидати, които са юридически лица с нестопанска цел и читалища с активна дейност; проекти за развитие/предоставяне на услуги на уязвими групи от населението (жени, възрастни хора и хора с увреждания);

Критерии за оценка:

1. Задължителни критерии – предложението отговаря на  целите, дейностите и изискванията, определени в тази мярка (30т.)

   2. Допълнителни критерии:
     ( Проекти обхващащи няколко населени места (20т.); 

( Проекти водещи до повишаване на качеството на живот на групите в неравностойно положение – етнически малцинства (роми и др,), хора с увреждания (20т.);

  ( Проекти предоставящи услуги, насочени към деца и младежи до 20 г. (10т.);
( Проекти предоставящи мобилни услуги (10т.);

( Проекти, които имат готова техническа документация със заверка от всички компетентни органи (10т.).
12.Минимална помощ/държавни помощи

Финансовата помощ по тази мярка се предоставя при спазване на изискванията на Регламент (ЕО) № 1998/2006 на Комисията от 15 декември 2006 г. относно прилагането на членове 87 и 88 от Договора за създаване на Европейската общност по отношение на минималната помощ (ОВ, L 379 от 28.12.2006). Финансовата помощ за един ползвател не може да надхвърля левовата равностойност на 200 000 евро за период от три последователни данъчни години - годината на плащане и две предходни години, с изключение на публични инвестиции, при които получател на помощта е община.

СДРУЖЕНИЕ ”МЕСТНА  ИНИЦИАТИВНА  ГРУПА


КАРНОБАТ”














Настоящият документ е разработен от екипа на СНЦ”МИГ-Карнобат” по прилагане на  Стратегия за местно развитие под № 41-04-24/07.11.2011г. , Договор за финансиране :№РД-50-93/13.06.2012г. между СНЦ”МИГ-Карнобат”, МЗФ и ДФ”Земеделие-РА”

